Diari Oficial de la Generalitat Valenciana


Sumari del DOGV 7545, del 11-06-2015 (2015/5475)

RESOLUCIÓ de 8 de juny de 2015, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7545

Data del DOGV
:   11-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5475


Data del document
:   08-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 8 de juny de 2015, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2015/5475]  
La Llei 4/1998, d'11 de juny, de la Generalitat, del Patrimoni Cultural Valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'estos i inutilitat administrativa dels documents. D'altra banda, en l'article 84.1 de la mateixa llei s'establix que reglamentàriament es determinaran el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com a la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En el dit decret s'establix, en l'article 17.1, que les propostes de taules de valoració documental sobre les quals haja emés informes favorables la Junta Qualificadora de Documents Administratius seran aprovades per mitjà d'una resolució del conseller competent en matèria de cultura.  
En la sessió de 16 d'abril de 2015, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em conferix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió del dia 16 d'abril de 2015:  
  
- Codi 00835. Expedients d'autorització, acreditació i registre de centres, servicis i establiments sanitaris.  
- Codi 00111. Devolucions de transferències.  
- Codi 00414. Expedients de classificació d'empreses contractistes d'obres.  
- Codi 00513. Expedients de classificació d'empreses contractistes de servicis.  
- Codi 00929. Expedients de gestió dels documents comptables i justificants de caixa fixa en la Tresoreria de la Generalitat.  
- Codi 00089. Expedients de gestió de confirmació de pagaments.  
El resum de les taules de valoració documental aprovades figura com a annex a la present resolució.  
  
Segon  
D'acord amb el que preveu l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la present resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, que durant este termini de temps no hi haja constància de la interposició d'algun recurs.  
  
  
Contra la present resolució, que posa fi a la via administrativa, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà del dia en què es publique la present resolució, de conformitat amb el que establixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 8 de juny de 2015.- La consellera d'Educació, Cultura i Esport: María José Catalá Verdet.  
  
  
  
ANNEX  
  
Codi: 00888  
Sèrie documental: Expedients d'autorització, acreditació i registre de centres, servicis i establiments sanitaris.  
Òrgan productor: Conselleria de Sanitat / Direcció General d'Ordenació, Avaluació, Investigació, Qualitat i Atenció al Pacient.  
  
Funció: Tramitar i registrar l'autorització sanitària dels centres, servicis i establiments sanitaris, biobancs, certificacions tecnicosanitàries de vehicles destinats al transport sanitari i desfibril·ladors en l'àmbit territorial de la Comunitat Valenciana, en la seua obertura i modificació.  
  
Data del dictamen: 16 d'abril de 2015  
Dictamen: Conservació permanent.  
  
  
  
Codi: 00368  
Sèrie documental: Devolucions de transferències.  
Òrgan productor: Conselleria d'Hisenda i Administració Pública / Secretaria Autonòmica d'Hisenda i Pressupostos / Subdirecció General de Tresoreria / Servici de Gestió de la Tresoreria  
Funció: Gestió de les transferències que han sigut tornades per les entitats financeres per tindre les dades bancàries incorrectes.  
Les pagades contenen la comunicació a l'entitat bancària emissora de la devolució de la transferència de les dades bancàries correctes, a fi que tramite novament el pagament.  
Les abonades en compte contenen la regularització comptable d'aquelles devolucions de transferències que no han pogut ser tramitades novament i la normalització de les quals passa per la comptabilització d'un document d'ingrés de fons extrapressupostaris (FEKI), per orgànica, i la seua comunicació a la conselleria corresponent.  
  
Les devolucions abonades en compte i aquelles devolucions que, per algun motiu, no cal tornar a pagar, es poden formalitzar si són de l'exercici corrent per mitjà de T/ i P/; posteriorment, el centre gestor ?conselleria- barrarà el document K corresponent, i si són devolucions que s'han produït en un exercici tancat, per mitjà de FEKI, com hem vist en l'apartat anterior.  
  
Les comunicacions als centres gestors contenen la notificació de les retrocessions de transferències rebudes de les entitats bancàries, i comuniquen a cada centre gestor de la Generalitat Valenciana les devolucions corresponents a propostes de pagament comptabilitzades per cada un d'estos i amb la finalitat última d'obtindre dades bancàries correctes que permeten emetre correctament la transferència tornada.  
  
Data del dictamen: 16 d'abril de 2015  
Dictamen: Conservació permanent  
  
  
  
Codi: 00352  
Sèrie documental: Expedients de classificació d'empreses contractistes d'obres.  
Òrgan productor: Conselleria d'Hisenda i Administració Pública / Subsecretaria / Servici Central de Contractació.  
Funció: Concessió de la classificació prèvia d'empreses contractistes a l'efecte de poder participar en convocatòries per a l'adjudicació de contractes d'obres en què este requisit és exigible.  
Data del dictamen: 16 d'abril de 2015  
Dictamen: Conservació permanent.  
  
  
  
Codi: 00429  
Sèrie documental: Expedients de classificació d'empreses contractistes de servicis.  
Òrgan productor: Conselleria d'Hisenda i Administració Pública / Subsecretaria / Servici Central de Contractació.  
Funció: Concessió de la classificació prèvia d'empreses contractistes a l'efecte de poder participar en convocatòries per a l'adjudicació de contractes de servicis en què este requisit és exigible.  
Data del dictamen: 16 d'abril de 2015  
Dictamen: Conservació permanent.  
  
  
  
Codi: 00502  
Sèrie documental: Expedients de gestió dels documents comptables i justificants de caixa fixa en la Tresoreria de la Generalitat.  
Òrgan productor: Conselleria d'Hisenda i Administració Pública / Secretaria Autonòmica d'Hisenda i Pressupostos / Subdirecció General de Tresoreria / Servici de Fiances i Recaptació.  
Funció: Els documents comptables i justificants de caixa fixa duen a terme el control dels gastos menors en les distintes intervencions delegades de la Generalitat. En la Tresoreria es du a terme el control de la gestió de les incidències dels documents comptables i justificants de la caixa fixa de les conselleries. També és funció de la Tresoreria les obertures, el canvi de firmes i les cancel·lacions dels habilitats de caixa fixa.  
Data del dictamen: 16 d'abril de 2015  
Dictamen: Conservació permanent.  
  
  
  
Codi: 00722  
Sèrie documental: Expedients de gestió de confirmació de pagaments.  
Òrgan productor: Conselleria d'Hisenda i Administració Pública / Secretaria Autonòmica d'Hisenda i Pressupostos / Subdirecció General de Tresoreria / Servici de fiances i recaptació.  
Funció: Gestió del cicle de vida de les remeses del sistema de confirmació de pagaments des de la seua generació fins al seu pagament.  
Data del dictamen: 16 d'abril de 2015  
Dictamen: Conservació permanent.